**13-7-2025**

**מענה לשאלות הבהרה – מס' 1**

**מכרז פומבי מס' 15-2025 למתן שירותי תכנון ופיקוח עליון – שדרוג מתקן לניטרול ריחות במט”ש**

כללי

* 1. בהתאם להוראות המכרז מצ"ב בטבלה מסכמת שאלות ותשובות, הבהרות ושינויים.
  2. כל התשובות, ההבהרות והשינויים האמורים במכתב זה, ייחשבו כאילו נכללו במסמכי המכרז מלכתחילה.
  3. אין להסתמך על כל הסבר או פירוש שניתן בעל פה או בכתב או בכל דרך אחרת על ידי מי מטעם החברה או ועדת המכרזים, ככל שניתן, בכל פורום או צורה שהיא. השינויים היחידים מהאמור במסמכי המכרז וכן כל הפירושים וההבהרות להם, הינם כמפורט במכתב זה בלבד, ובמכתבי הבהרות נוספים שיצאו מטעם התאגיד, ככל שיצאו.
  4. בהתאם להוראות המכרז על כל מציע להגיש כחלק מהצעתו מסמך זה חתום על ידו בעת הגשת ההצעה.

1. להלן טבלת התשובות, ההבהרות והשינויים בעקבות שאלות המציעים.

| **מס"ד** | **עמ'** | **מסמך** | **סעיף** | **הבהרה מבוקשת** | **תשובה** |
| --- | --- | --- | --- | --- | --- |
|  | 2 | מסמכי המכרז | 2 | האם התוכנית שהוגשה לאישור  רשות המים כבר אושרה? | **התוכנית אושרה. על אף האמור מובהר כי ככל שיתבקשו שינויים על ידי רשות המים ו/או המזמין, שינויים כאמור יכללו בתכולת העבודה ולא תשולם תמורה נוספת מעבר לשכ"ט עפ"י הצעת המציע- הזוכה.** |
|  | 4 | מסמכי המכרז | 5  5.1  5.2  5.3 | אנו מבקשים שתנאי התשלום יהיו כדלהלן:  בסיום תכנון מפורט 50% מהשכר  לפי אומדן של כל התכנון המפורט.  פרסום מכרז ובחירת קבלן 20%  מהשכר לפי מחיר חוזה עם  הקבלן הזוכה.  עבור פיקוח עליון 30% מהשכר  לפי חשבונות הקבלן המאושרים  לאורך ביצוע הפרויקט. | **הבקשה התקבלה חלקית.**  **סעיף 5 למסמכי המכרז יושמט ובמקומו יבוא סעיף 5 המתוקן הנוסח שלהלן:**   1. **"5. תנאי תשלום**    1. סיום התכנון המפורט 50% מהחלק היחסי של הביצוע.    2. פרסום המכרז ובחירת קבלן זוכה 20% מהחלק היחסי של הביצוע.    3. סיום פיקוח עליון ומסירת הפרויקט 30% מהחלק היחסי של הביצוע. מובהר כי אבן הדרך הקבועה בסעיף 5.1 לעיל תשולם בהתאם לאומדן; אבן הדרך הקבועה בסעיף 5.2 לעיל תשולם בהתאם להצעת הקבלן הזוכה במכרז; ובאבן הדרך הקבועה בסעיף 5.3 זה תתבצע התחשבנות באופן שהתשלום לגבי שתי אבני הדרך הראשונות יותאם לערך הביצוע בפועל." |
|  | 5 | מסמכי המכרז | 6.3 | בקריטריון מתוקן 2, להוסיף  למילה תאגידי מים גם איגודי  ערים לביוב, מועצות אזוריות  וחברות לטיפול בשפכים | **הבקשה התקבלה חלקית.**  **בקריטריון "ניסיון קודם עם רשות המים / מנהלת הביוב ועבודה עם תאגידי מים", פסקה אחרונה (מסומנת בכוכבית), אחרי המילים "ומינהלת הביוב" יבואו המילים "ומט"שים".**  **יתר הבקשות נדחות.** |
|  | 3 | חוזה | 3.4 | שיעורי התשלום כמצוין  בסעיף 2 לעיל | **הבקשה התקבלה.**  **סעיף 3.4 לחוזה יושמט ובמקומו יבוא סעיף 3.4 המתוקן בנוסח שלהלן:**  "3.4. שכר הטרחה ישולם למתכנן בתנאי התשלום שלהלן וכנגד חשבונית מס כדין, בתנאי תשלום של שוטף + 45 ימים:   * + 1. בסיום התכנון המפורט 50% מהחלק היחסי של הביצוע.     2. לאחר פרסום המכרז ובחירת קבלן זוכה 20% מהחלק היחסי של הביצוע.     3. לאחר סיום פיקוח עליון ומסירת הפרויקט 30% מהחלק היחסי של הביצוע. מובהר כי אבן הדרך הקבועה בסעיף 3.4.1 לעיל תשולם בהתאם לאומדן; אבן הדרך הקבועה בסעיף 3.4.2 לעיל תשולם בהתאם להצעת הקבלן הזוכה במכרז; ובאבן הדרך הקבועה בסעיף 3.4.3 זה תתבצע התחשבנות באופן שהתשלום לגבי שתי אבני הדרך הראשונות יותאם לערך הביצוע בפועל.   עוד מובהר למען הסר כל ספק כי ככל שהתמורה תגיע לגובה התמורה המרבית, המתכנן ימשיך בביצוע העבודות עד לסיומן המלא אולם לא יהא זכאי לכל תמורה נוספת." |

**בכבוד רב ובברכה,**

**תאגיד פלגי שרון בע"מ, תאגיד מיה**